สวัสดีค่ะ เมื่อวานเกิดเจ็บเต้านมด้านขวาค่ะ ก็นึกว่าคงจะคัดเต้าเพราะให้นมลูก แต่วันนี้คลำเจอก้อน เจ็บ ลูกทับนมรุ้สึกเจ็บมาก รู้สึกว่านมข้างขวาใหญ่กว่าปกติและมีอาการร้อนที่เต้านม และเหมือนมีแผลที่หัวนมด้วยค่ะ จะเป็นอะไรรึป่าวค่ะ
สวัสดีค่ะ การคลำได้ก้อนที่เต้านมและอาการเจ็บเต้านมอาจเกิดได้จาก1.มีการอักเสบของต่อมน้ำนมและท่อน้ำนมเนื่อเยื่ออาจแข็งเลยทำให้คลำได้เหมือนเป็นก้อนได้เต้านมมักจะบวมและผิวหนังจะดูแดงกว่าปกติ บริเวณผิวหนังหรือหัวนมอาจเห็นบาดแผล และมักพบในผู้หญิงที่ให้นมบุตร ดังนั้นในกรณีของ จึงน่าจะเกิดจากสาเหตุนี้ได้2.. ถุงน้ำหรือซีสต์ อาจเป็นซีสต์ก้อนเดียวหรือกลุ่มของซีสต์ หากมีการอักเสบเกิดขึ้นก็จะทำให้มีอาการปวดได้3. ก้อนเนื้องอกธรรมดา มีหลายชนิด เช่น ก้อนไขมัน ก้อนเนื้องอก fibroadenoma ก้อนเนื้องอก lactating adenoma (ซึ่งจะพบในผู้หญิงที่ให้นมบุตร) แต่มักไม่ทำให้เจ็บหรือบวม4. fat necrosis เกิดจากเซลล์ไขมันในเต้านมตาย โดยเป็นผลจากการที่เต้านมถูกกระแทก จะทำให้คลำได้เเป็นก้อน แต่มักไม่เจ็บหรือปวด5.มะเร็งเต้านมพบได้น้อยมากในคนอายุน้อย อีกทั้งส่วนใหญ่มักไม่ค่อยมีอาการเจ็บหรือปวดหากก้อนไม่ใหญ่มากค่ะหากหัวนมมีบาดแผล ควรล้างทำความสะอาดและเช็ดให้แห้ง งดให้ลูกดูดนมข้างขวาชั่วคราวจนกว่าแผลจะหาย แต่ควรบีบให้น้ำนมออกมาให้มากที่สุด เพื่อไม่ให้น้ำนมเกิดการคั่งและเต้านมยิ่งอักเสบมากขึ้น หลังการบีบน้ำนมออก ควรใช้การประคบเย็น ไใส่ชุดชั้นในที่พอดี ไม่รัดแน่นเกินไป หากอาการไม่ดีขึ้น ควรไปพบแพทย์เพื่อตรวจและพิจารณารับยาปฏิชีวนะ หรือหากตรวจแล้วไม่ใช่การอักเสบของเนื้อเยื่อเต้านม แพทย์อาจส่งตรวจเพิ่มเติม เช่น อัลตราซาวด์เต้านม